14/06/2010 | Administración LocalMunicipal
Zas
Aprobación definitiva Ordenanza fiscal: taxa pola reserva da vía pública para carga e descarga de mercadorías de calquera clase e prohibición de estacionamento (vaos permanentes)

Queda automáticamente elevado a definitivo o Acordo plenario do Concello de Zas sobre a aprobación provisional da Ordenanza fiscal: Taxa pola reserva da vía pública para carga e descarga de mercaderías de calquera clase, e prohibición de estacionamento (vados permanentes) o non presentarse reclamacións durante o prazo de exposición ao público. Transcríbese o texto íntegro da citada ordenanza: No uso das potestades conferidas pola Constitución e polo artigo 106 da Lei 7/1985 de Bases de Réxime Local e ao abeiro do previsto nos artigos 15 a 19, en relación cos artigos 20 e seguintes do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, este Concello establece as taxas polas reservas da vía pública para carga e descarga de mercadorías de calquera clase, e prohibición de estacionamento (Vados Permanentes), que se rexerán polo disposto na presente Ordenanza Fiscal. Constitúe o feito impoñible desta taxa é a utilización do dominio público local pola reserva da vía pública para cargas e descargas de mercadorías e pola reserva de espazos nos que se prohibe estaciona- lo vehículo a outros usuarios da vía pública (vados permanentes). 1. Son suxeitos pasivos da taxa, en concepto de contribuíntes, as persoas físicas e xurídicas así como as entidades a que se refire o artigo 35.4 de la Lei 58/2003, de 17 de decembro, Xeral Tributaria, que gocen, utilicen o aproveiten o dominio público local en beneficio particular conforme a algún dos supostos previstos no artigo anterior.2. Terán a condición de substitutos do contribuínte da taxa establecida pola utilización privativa ou o aproveitamento especial por entradas de vehículos ou carruaxes a través de beirarrúas e pola súa construción, mantemento, modificación ou supresión, os propietarios das fincas e locais a que dean acceso ditas entradas de vehículos, quen poderán repercutir, no seu caso, as cotas sobre os respectivos beneficiarios.1. Responderán solidariamente da débeda tributaria as persoas ou entidades a que se refire o Artigo 42 da Lei 58/2003, de 17 de decembro, xeral tributaria.2. Responderán de forma subsidiaria de la débeda tributaria as persoas ou entidades a que se refire o Artigo 43 de la Lei 58/2003, de 17 de decembro, xeral tributaria.1. O Estado, as Comunidades Autónomas e as Entidades Locais, non estarán obrigadas ao pago das Taxas reguladas nesta Ordenanza, referidas ós aproveitamentos inherentes ós servizos públicos de comunicacións que exploten directamente e por tódolos que inmediatamente interesen á seguridade ou á defensa nacional.2. Non se aplicarán bonificacións nin reducións para a determinación da débeda tributaria. A contía desta taxa quedará fixada dacordo coas seguintes cotas tributarias: Reservas de espazos nas vías e terreos de uso público para carga e descarga de mercadorías: 24 € por cada licencia que se expida para utiliza-las reservas fixadas pola Policía Local, segundo o horario previsto nas mesmas e ao abeiro do que dispoña a Ordenanza Xeral de Circulación, Estacionamento e Utilización de Vía Pública, no caso de existir esta. En defecto de horario establecido pola Ordenanza, establécese este no seguinte: de 8:00 h. a 14:00 h e de 16:00 a 21:00 h., de luns a venres, o sábado o horario será de 8:00 a 14:00 h. Vados permanentes: Existen tres clases de vados permanentes: 1) Vados de obras. Son aquelas reservas que impiden o estacionamento ante as saídas/entradas dos valados ou lugares delimitados onde se realizan obras de calquera clase, para garanti-lo transporte, carga e descarga de materiais de obra, tendo vixencia tan só de 8:00 h. a 21:00 h., de luns a sábado, de xeito que, fóra deste horario, carecen de eficacia algunha: 15 €/metro/mes 2) Vados diurnos: Son aqueles que outorgan unha reserva de aparcamento de 8:00 a 21:00 h., sempre que non se refiran a obras: a) Para garaxes de menos de 6 prazas: - 5 €/metro lineal b) Para garaxes de 6-12: - 10 €/metro lineal c) Para garaxes de 13-25 prazas: - 20 €/metro lineal d) Para garaxes de máis de 25 prazas: - 30 €/metro lineal 3) Vados ordinarios a tempo completo: Outorgan unha reserva absoluta de 24 horas diarias: a) Para garaxes de menos de 6 prazas: - 7 €/metro lineal b) Para garaxes de 6-12: - 14 €/metro lineal c) Para garaxes de 13-25 prazas: - 25 €/metro lineal d) Para garaxes de máis de 25 prazas: - 35 €/metro lineal Reservas de espazo para usos diversos provocados por necesidades ocasionais: 2 €/metro lineal e día 1. Con carácter xeral, o período impositivo coincidirá co ano natural. As cotas fixadas no artigo anterior prorratearanse por trimestres naturais nos períodos correspondentes a autorización municipal da alta ou da baixa no disfrute do aproveitamento especial, salvo a cota dos vados de obras, onde o devengo será mensual.2. No caso de autorizacións concedidas con carácter temporal, liquidarase como mínimo a cota correspondente a un trimestre, salvo o disposto no parágrafo 1º para os vados de obras.3. Cando por causas non imputables ao suxeito pasivo, o dereito á utilización ou aproveitamento do dominio público non se realice, procederá a devolución do importe correspondente.4. Nos supostos de cambios de titularidade manténdose a licenza inicial, a cota será irreducible e o obrigado ao pagamento será o que figure como titular da autorización a primeiro día do período impositivo.1. A obriga de contribuír nace cando se inicie o uso privativo ou o aproveitamento especial, momento que coincide co da concesión de licencia e a colocación física do vado no portal correspondente.2. Nos períodos impositivos posteriores ao da concesión de licencia, o devengo producirase o día un de xaneiro.1.- As persoas ou entidades interesadas na concesión dalgún aproveitamento regulado nesta Ordenanza Fiscal, deberán solicitar previamente a correspondente licenza, xuntando un plano detallado do aproveitamento e da súa situación dentro do termo municipal, así coma a demáis documentación que esixa a normativa de seguridade vixente segundo sinale a Oficina Técnica Municipal. Os aspectos substantivos e materiais aplicables serán os que consten na Ordenanza Xeral de utilización da vía pública, de habela.2.- Unha vez tramitada a solicitude polo Servizo competente, xuntamente co acto administrativo de concesión practicarase a liquidación da taxa, que será notificada directamente ao suxeito pasivo. A taxa de exercicios sucesivos notificarase colectivamente, mediante exposición pública do padrón no taboleiro de anuncios do Concello e no Boletín Oficial Provincial. O suxeito pasivo poderá solicita-la domiciliación do pago da taxa.3.- Unha vez autorizada a ocupación entenderase prorrogada para os períodos impositivos seguintes, mentres non se presente a declaración de baixa polo interesado ou polos seus herdeiros no caso de falecemento.4.- Os suxeitos pasivos virán obrigados a declarar, no prazo de dez días, os cambios que se produzan na titularidade da leira ou local a que, se é o caso, sirva o paso de vehículos, coma os cambios que se produzan no uso ou goce dos aproveitamentos, así como os cesamentos e demais circunstancias fiscalmente relevantes a efectos da xestión da taxa. O incumprimento desta obrigación se reputará infracción tributaria nos termos previstos na Lei Xeral Tributaria e nas disposicións que a complementen e desenvolvan. 5.- Cando se produzan novos aproveitamentos permanentes despois do comezo do ano natural, a liquidación practicarase polo período de tempo comprendido entre o día 1 do trimestre en que naza a obrigación de contribuír e o 31 de decembro do mesmo ano.6.- Unha vez autorizadas as entradas de vehículos, deberán colocar a placa correspondente, segundo o modelo que se estableza.1.- En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime establecido na Lei xeral tributaria e nas disposicións que a complementen e desenvolvan.2.- Facultase ao Concello para revoga-la licenza no caso de falla de pagamento, e proceder á retirada do vado, sempre previa tramitación do expediente coa correspondente audiencia.” Contra o presente Acordo, conforme o art.19 do Real Decreto Lexislativo 2/2004, poderase interpoñer recurso contencioso-administrativo, no prazo de dous meses contados a partir do día seguiente o da publicación deste anuncio no B. O. P. Coruña ante o Tribunal Superior de Xustiza de Galicia. En Zas, a 31 de maio de 2010. O Alcalde, Manuel Muíño Espasandín.